Christelike Boodskappies: GOEIE VRYDAG
Vader, in U hande gee ek my gees. – Luk. 23:46
Goeie Vrydag – ‘n SWART Vrydag wat ‘n GÓÉIE Vrydag geword het. Die dag van álle dae soos daar nog NÓÓIT in die bestaan van die wêreld was nie. ‘n Dag wat nog stééds eerbiedig word deur Christene dwársdeur die wêreld – die eerste dag van drie dae wat die einde van ‘n era en die begin van ‘n núwe era was.
Dié dag toe GOD Sy éniggebore Seun gegee het om te sterf, sodat ons, die héle mensdom, deur SY bloed van óns sondes gereinig kon word: “... die bloed ... wat vir baie vergiet word tot vergewing van sondes.” - Matt. 26:28
Dié dag toe JESUS, deur te sterwe, ‘n deur vir ons óópgemaak het sodat ons déúr Hóm direk met GOD kan kommunikeer. Die dag toe SÝ VADER ook óns VADER geword het – die dag van ÁLLE dae toe GOD ‘n GOD van LIÉFDE geword het.
Laat ons dan ook hier, waar ons nou aan die voet van die KRUIS kniel, níé ween nie – máár ons hárte na HÓM toe uithou en die woorde van JESUS ons éie maak:
“VADER in Ú hande gee ek my gees – my lewe, my alles.”
Gebed: Dankbaar met my hande omhoog, betuig ek my dank aan Ú, Heer Jesus, vir wat U daar aan die kruis vir mý gedoen het en Vader God vir Ú genade aan my. Woorde ontbreek, ek kan maar net my hart vir *Ú* gee, want net U ken die inhoud daarvan. Amen
Koningsdogters- en Seuns vir Jesus /Kingdom Daughters and Sons for Jesus / Facebook
Posted by Poppie Oosthuizen at Sunday, April 16, 2017
Labels: Goeie Vrydag, Jesus, Kruisiging, Paasfees
Jesus se gebedsworsteling in Getsemane